google/wiki40b huggingface dataset:
Valija

Valija ehk valimisõigusega isik on isik, kellel on õigus valimistel hääletada (valimisõigus).
Lakewood

Lakewood on vald (towhship) USA-s New Jerseys Oceani maakonnas.
2013 elas seal 93 592 inimest. 2010. aasta rahvaloenduse kohaselt elas seal 92 843 inimest.
Vald moodustati 23. märtsil 1892 Bricki valla osast.
Lakewood on üks ortodoksi juutide keskusi ja seal asuvad ühed maailma suurimad ješivad.
Jakko Maltis

Jakko Maltis (sündinud 20. jaanuaril 1980 Tallinnas) on eesti laulja ja muusikategelane.
2000 lõpetas ta Georg Otsa nimelise Tallinna Muusikakooli lauluerialal. 2004-2005 täiendas ta end USAs San Diego State University's.
Ta on osalenud mitmetes muusikaprojektides, nt 2004 San Diegos projektis "Brownstone". Ta on laulnud nt Mare Väljataga kvintetis. Ta on õpetanud WAF koolis. Ta on korraldanud kontserte.

Isiklikku

Jakko isa on laulja Mait Maltis. Jakko vend on Mikko Maltis.
Rootsi jalgpallikoondis 2002. aasta jalgpalli maailmameistrivõistlustel

Rootsi jalgpallikoondis 2002. aasta jalgpalli maailmameistrivõistlustel
Rootsi jõudis kümnendat korda  jalgpalli MM-finaalturniirile, tulles valikturniiril kaotusekibedust tundmata Türgi ees oma alagrupi võitjaks. Rootslastel oli seejuures kahtlemata ka tublisti loosiõnne, mis võimaldas neil valiksarjas vältida Euroopa tippmeeskondi.

Peatreener

Lars Lagerbäck ja Tommy Söderberg
Nõmme Haridus- ja Rahvamajaselts

Nõmme Haridus- ja Rahvamajaselts oli Nõmmel aastatel 1928–1940 tegutsenud selts.
http://www.nommeraadio.ee/meedia/pdf/RRS/Haridus%20ja%20-Rahvamaja-selts.pdf
Aastatel 1928–1930 kandis selts nime Nõmme Haridusselts.
Aastal 1929 hakkas seltsis tegutsema Nõmme Rahvaülikool.
17.12.2013. aastal registreerisid Jaak Tuuksam, Andro Roos ja Margus Lepa Nõmme Haridus- ja Rahvamajaselts MTÜ, mille esimene suurem ettevõtmine on seltsielu taastamine Nõmme keskuses Kahro majas.
Ühingu eesmärk on edendada kodanike hariduse omandamist ja kunstilist eneseväljendust, eestimaalaste mandunud au- ja häbitunde taaselustamist, mille vahendina jätkab ühing Hjalmar Mäe alustatud ning okupatsioonide aastatel katkenud tegevust Nõmme Rahvaülikooliga.
Ühingul on oma lipp, vapp, pitsat ja kahur.
Budapesti Corvinuse ülikool

Corvinuse Budapesti ülikool (ungari keeles Budapesti Corvinus Egyetem) on ülikool Ungaris Budapestis.
Ülikool asutati 1920. Ülikool on kandnud varem nime K. Marxi nimeline Majandusülikool.
Ülikoolis õpib üle 14 000 üliõpilase.
Tuiu Rauasaatme mäed

Tuiu Rauasaatme mäed on Saaremaa põhjaosas Tuiu küla lähedal paiknev muinas- ja varakeskajal kasutatud rauatootmiskeskus. 
Arheoloogilistel uurimistel (1962 ja 1986–1997) avastati sealt mitusada rauaräbuhunnikut koos endisaegsete rauasulatusahjude ja lohkääside jäänustega.
Külliki Kuusk

Külliki Kuusk (aastani 2002 Külliki Vulf; sündinud 20. augustil 1975) on eesti kirjandusteadlane.
Ta on uurinud Uku Masingu pärandit. Ta on Uku Masingu Kolleegiumi liige.
Fossiliseerumine

Fossiliseerumine (inglise fossilization) on protsesside kogum, mis viib elusorganismi kivistiseks ehk fossiiliks muutumiseni.
Kivististeks saavad väga vähesed elusorganismid, sest nende moodustumiseks on vaja erilisi tingimusi. Neist olulisimaks on organismi, selle osa või elutegevuse jälje mattumine enne lagunemist.
Bernhard Abrams

Bernhard Abrams VR I/3 (10. märts 1891 Tallinn – 15. veebruar 1945 Intalag, Komi ANSV) oli Eesti sõjaväelane (kapten).
Spiridov

Spiridov (vene keeles Спиридов) oli Venemaa aadlisuguvõsa.

Ajalugu

Spiridonovi suguvõsa kohta on teateid aastast 1580, mil Holmi vojevoodiks oli Ivan Spiridov (suri pärast 1580); temaga saab alguse ka suguvõsaliin. Tema järeltulija porutšik Aleksei Stepanovitš Spiridovi (suri 1682) pojad rajasid suguvõsa kolm haru. Vanema poja Sila Aleksejevitš Spiridovi ja keskmise poja Mitrofan Aleksejevitš Spiridovi liinid kustusid XVIII sajandi lõpul. Noorem vend major ja Viiburi komandant Andrei Aleksejevitš Spiridov rajas kõige tuntuma liini. Sellest harust võrsus mitu kõrget sõjaväelast ja riigitegelast.
25. veebruaril (ukj 9. märtsil) 1814 võeti admiral Aleksei Grigorjevitš Spiridov (1753−1828) Eestimaa rüütelkonna aadlimatriklisse.
Iru soojuselektrijaam

Iru soojuselektrijaam (lühendatult Iru SEJ; ametlik nimi Iru Elektrijaam) on Eesti Energiale kuuluv soojuselektrijaam Maardus.

Tehnilised andmed

Iru koostootmisjaama I ehitusjärk valmis 1978. aastal. 
Iru SEJ on suurim elektri ja soojuse koostootmisjaam Eestis: selle elektriline võimsus on 190 MW ja soojuslik võimsus 764 MW ning soojuslik võimsus koostootmisrežiimis 398 MW. 
Iru SEJ põhikütuseks on segaolmejäätmed ja maagaas. Reservkütusena kasutatakse vedelkütuseid (näiteks rasket kütteõli).
2013. aastal alustas Irus tööd jäätmeenergiaplokk, mis kasutab elektri ja soojuse tootmiseks Eestis tekkivaid segaolmejäätmeid.

Jäätmeenergiaplokk

Iru elektrijaama juures alustas 2013. aastal tööd Eesti esimene jäätmeenergiaplokk, Jäätmeenergiaploki soojuse tootmise võimsus on 50 MW ja elektri tootmise võimsus 17 MW. Irus muundatakse elektriks ja soojuseks ligikaudu 82% jäätmetes sisalduvast energiast.
Energiaplokile pandi nurgakivi 15. juunil 2011. Jäätmeploki üldehitustööd teostas Merko Ehitus, põletusresti tarnis Martin GmbH ja heitgaasi käitlussüsteemi CNIMi tütarettevõte LAB.
Jäätmete kasutamine elektri ja soojuse tootmiseks on Eesti jaoks uus lahendus nii energia tootmises kui ka prügikäitluses. Jäätmeploki valmimisega lõppes Eestis suuremahuline segaolmejäätmete ladestamine prügilatesse, sest Eesti Energia võttis varem prügilatesse rännanud jäätmed kasutusse kütusena. Jäätmeploki tehnoloogia sobib mitmesugust liiki jäätmete põletamiseks ning ei vaja segaolmejäätmete põletamiseelset sorteerimist, purustamist ega sõelumist.  Elektriks ja soojuseks muundatakse Iru elektrijaamas ligi 85% jäätmetes sisalduvast energiast.
Eestis jääb kodusest sorteerimisest üle ligi 300 000 tonni segaolmejäätmeid aastas. Seni prügilatesse rännanud prügi energeetiline väärtus on aga samaväärne põlevkivi ja hakkpuiduga. Kasutades prügi energia tootmiseks jätab Eesti Energia Iru elektrijaam aastas kasutamata 70 000 000 kuupmeetrit maagaasi.
Täisvõimsusel töötades põletab Iru jäätmeplokk tunnis keskmiselt 27,5 tonni segaolmejäätmeid. Selline kogus jäätmeid tekib aastaga umbes 70 keskmises Eesti kodus. Päevas põletab jaam täisvõimsusel töötades keskmiselt 660 tonni prügi. Iru jäätmeplokk toodab ligikaudu 136 000 MWh elektrit aastas, mis vastab umbes Paide linna ja selle ümbruse elektritarbimisele. Jäätmetest toodetud soojusenergia on ka neljandiku võrra soodsam kui maagaasist toodetud energia.
Üle 90% jaamas kasutatavatest jäätmetest pärineb Eestist, ent tarnekindluse tagamiseks on Eesti Energial lepingud jäätmete tarnimiseks ka Soomest ja Iirimaalt.
Raudoja–Vikipalu–Kehra tee

Raudoja–Vikipalu–Kehra tee (riiklik registreerimisnumber 11134) on kõrvalmaantee Anija vallas. Tee pikkuseks on 10,7 km.
Tee saab alguse Jägala–Käravete maantee kuueteistkümnendal kilomeetril Raudoja külas. Tee läbib Raudoja, Vikipalu ja Ülejõe külad. Tee lõpeb Soodla–Kehra tee kuuendal kilomeetril Ülejõe külas. Tee ei ületa ühtegi silda, küll aga 19 truupi. Teele ei jää ühtegi bussipeatust.
Tee on kruusatee, v.a. viimane kilomeeter, mis on põlevkivituhkbetoonkattega. Tee on klassita. Liiklussagedus teel on kuni 200 autot ööpäevas, tee viimasel kilomeetril 200-500 autot ööpäevas. Kiiruspiiranguid teel pole. Teevalgustuse kohta andmed puuduvad.
Gdovka

Gdovka (ka Oudova jõgi; vene Гдовка) on jõgi Venemaal Leningradi oblastis Oudova rajoonis. Jõgi suubub Peipsi järve. Jõe pikkus on 23 km ja jõe valgla on 150 km²
Jõe ääres asub mitu asulat: Oudova, Ustje ja Jevreino.
Jakob Heinrich Rudolf Zinck

Jakob Heinrich Rudolf Zinck (24. märts 1835 Riia – 23. november 1906 Riia) oli baltisaksa päritolu Läti ja Eesti vaimulik.
Zinck õppis Riia toomkoolis ja Riia kubermangugümnaasiumis. Aastatel 1856–1860 õppis ta Tartu Ülikoolis filoloogiat ja usuteadust. Oli seejärel koduõpetajaks Lēdurgas (Turaida lähedal) Ernst Otto Reinhold Girgensohni juures. Oli aastal 1864 prooviaastal Põlva Püha Neitsi Maarja koguduses Johann Georg Schwartzi juures. Ordineeriti 4. juulil 1865 õpetajaks.
Oli aastal 1865 Riia Jakobi koguduse eesti koguduse vikaarõpetaja ja aastatel 1866–1906 Riia Jakobi koguduse eesti koguduse õpetaja; oli aastatel 1865–1906 Riia Jakobi koguduse saksa koguduse abiõpetaja.
Aastatel 1871–1893 oli ta Poeglaste kooli juhataja, aastatel 1895–1904 oli ta Maria Diakonissideasutuse rektor, aastast 1884 toimetas ta Riias kirikulehte.
Giorgio Chiellini

Koondisekarjäär

Debüüdi Itaalia rahvuskoondises tegi Chiellini 17. novembril 2004 mängus Soome vastu.
Ta kuulus Itaalia olümpiakoondisse 2004. aasta suveolümpiamängude jalgpalliturniiril, kus võideti pronksmedal.
Esimese värava rahvuskoondises lõi ta 21. novembril 2007 EM-i valikmängus Fääri saarte vastu.
Ta on esindanud Itaaliat koondises 2010. ja 2014. aasta maailmameistrivõistlustel ning 2008., 2012. ja 2016. aasta Euroopa meistrivõistlustel.
2016. aasta Euroopa meistrivõistluste kaheksandikfinaalis 27. juunil lõi ta värava Hispaaniale.
Chiellini teatas algselt oma koondisekarjääri lõpetamisest pärast kaotust Rootsile 2018. aasta jalgpalli maailmameistrivõistluste valikturniiri play-off'is, kuid 2018. aasta septembris naasis ta taas koondise juurde.
Launkalne mõis

Launkalne mõis (saksa keeles Launekaln, läti keeles Launkalna muiža) oli rüütlimõis Liivimaal Võnnu kreisis Rauna kihelkonnas.
Ülemine kilpnäärmearter

Ülemine kilpnäärmearter ehk kraniaalne kilpnäärmearter (ladina keeles a. thyroidea superior;arteria thyroidea cranialis) on suletud südame-veresoonkonnaga loomadel kaela piirkonnas paiknev arter. 
Kehtivas loomade anatoomianomenklatuuris on arteri nimeks kraniaalne kilpnäärmearter.

Inimestel

Inimestel algab ülemine kilpnäärmearter välimisest unearterist, allapoole jõudes pöördub kilpnäärmeni. Varustab keeleluualuseid lihaseid ja rinnaku-rangluu-nibujätke lihast.
Kaasani kubermang

Kaasani kubermang oli Venemaa keisririigi ja Venemaa NFSV haldusüksus (kubermang). Kubermangu administratiivne keskus oli Kaasan. Kubermang eksisteeris 1708–1920.
1802–1920 oli kubermang jaotatud 12 maakonnaks.
Mai Palling

Mai Palling (sünninimi Leemet; sündinud 10. jaanuaril 1987) on eesti laulja ja teleajakirjanik.
Praegu on ta Eesti Televisiooni saate "Ringvaade" reporter.
On laulnud solistina ansamblis Külalised.
Osales esimesel hooajal TV3 saatesarjas "Eesti otsib superstaari", kus ta finaali ei pääsenud.

Isiklik elu

Abiellus 7. juulil 2012 poliitik Kalle Pallinguga. Neil sündis 2011. aasta 30. augustil poeg Paul.
Rello

Rello on Eesti segakoor Märjamaal.
Koor alustas tegevust 1994. aastal. Aastast 2004 on koori dirigent Thea Paluoja.
Roger Michelot

Elukutselisena

Michelot poksis veebruarist 1942 kuni novembrini 1943 elukutselisena. Ta pidas kokku 14 kohtumist, millest võitis 11 (neist 3 nokaudiga) ja kaotas 2 kohtumist ning 1 kohtumine jäi viiki.
Kalju Terasmaa

Kalju Terasmaa (sündinud 19. oktoobril 1934 Tallinnas) on eesti laulja, löökpillimängija ja muusikapedagoog.
Ta on laulnud Eesti Raadio Meeskvartetis.

Isiklikku

Abikaasa Taimi Terasmaa (neiuna Sihver, 1936–1993) oli muusikaõpetaja. Löökpillimängija Terje Leibur (Terasmaa) on tema tütar.
Orlando Magic

Orlando Magic on USA korvpalliklubi, mis mängib korvpalliliigas NBA.
Klubi asutati 1989. aastal Orlandos. Oma kodumänge peab klubi Amway Center'is. Aastate jooksul mängisid Orlando Magic'is niisugused NBA staarid, nagu Shaquille O'Neal, Penny Hardaway, Grant Hill, Tracy McGrady, Steve Francis, Dwight Howard, Hedo Turkoglu, Vince Carter ja Gilbert Arenas.
Play-off'is on meeskond osalenud 12 korral 21 võimalikust.
Jaan Vihm

Jaan Vihm (4. juuni 1934 – 15. detsember 1986) oli eesti kinotegelane.
1950. aastatel töötas ta Valga rajooni rändkino nr 25 kinomehaanikuna, hiljem (1970. aastatel) Valga Rajooni Riikliku Kinovõrgu kinomehaanik-autojuhina.
Ta on maetud Rõngu kalmistule.
Riia Püha Kolmainu peakirik

Kirikuhoone

Hoone on viie kupliga ristikujulise põhiplaaniga vene-bütsantsi stiilis ehitis. Hoone fassaadi ehivad juugendstiilile iseloomulikud detailid, juugendi mõjutustega on ka kiriku interjöör. Kiriku ikonostaas asus algselt Liepājas, viidi sealt aastal 1939 Riia Kristuse Sündimise katedraali üle ja toodi püha Kolmainu kirikusse aastal 1961. Liepāja Püha Nikolai katedraalist pärineb ka ikonostaasi ees asuv pronksist küünlajalgade komplekt.

Ajalugu

Aastal 1891 asutas õigeusu kirik Riiga tüdrukutele ja naistele mõeldud ühiselamu tüüpi varjupaiga, mis aastal 1901 sai kloostri staatuse. Aasta hiljem hakati kloostri juurde ehitama ka kirikut. Nikolai II eraldas ehituse tarbeks 75 000 rubla. Ülejäänud ehituskulud kattis kloostri esimene ülem iguumenja Sergija (sünninimega Jekaterina Mansurova). Hoone projekteerisid arhitektid Konstantīns Pēkšēns ja Aleksandrs Vanags. Hoone valmis aastal 1907. Aastal 1910 maeti kiriku all asuvasse krüpti vürst Boriss Mansurov, aastal 1914 maeti sinna ka Marija Mansurova.
Seoses sellega, et nõukogude võimud Kristuse Sündimise katedraali sulgesid, kujunes Riia Püha Kolmainu kirik Riia peapiiskoppide uueks katedraaliks (kirik sai katedraali staatuse aastal 1961). Aastal 1992 kujunes piiskopi residentsiks taas Kristuse Sündimise katedraal.
Aatommassiühik

Aatommassiühik (tähis u) või dalton (tähis Da) on massi mõõtühik, mida kasutatakse  aatomite ja molekulide massi väljendamiseks. Alates 1961. aastast on kasutusel ühtne aatommassiühik (ingl unified atomic mass unit, siit ka ühiku tähis u), mis on 1/12 süsiniku isotoobi ¹²C aatomi massist. Aatommassiühik ei kuulu SI-süsteemi, kuid  Rahvusvahelise Vihtide ja Mõõtude Komitee liigituse järgi loetakse ta ühikute hulka, mida võib kasutada kõrvuti SI ühikutega ja mille arvväärtus SI ühikutes määratakse katseliselt.
Süsiniku ¹²C aatomi tuumas on 6 prootonit ja 6 neutronit, kokku 12 nukleoni. Kui nende nukleonide mass 12-ga jagada, saame ühe nukleoni massi. Seega on aatommassi ühikuks ühe nukleoni (prootoni või neutroni) mass. Kuna kõikide keemiliste elementide aatomituumad koosnevad samasugustest prootonitest ja netronitest, siis on nende aatommassid ligikaudu aatommassiühiku kordsed. Elektronide mass on võrreldes nukleonide massiga väga väike, sellepärast seda arvesse ei võeta.
Aatomite massi määratakse massispektromeetri abil.
Ruth Westheimer

Ruth Westheimer (õieti Karola Ruth Siegel; sündinud 4. juunil 1928 Wiesenfeldis) on Ameerika Ühendriikide näitleja.
Eduard Bernstein

Eduard Bernstein (6. jaanuar 1850 Berliin – 18. detsember 1932 Berliin) oli juudi päritolu Saksa sotsiaaldemokraatlik poliitikateoreetik ja poliitik, SPD liige ja evolutsioonilise sotsialismi ehk revisionismi rajaja.
Vassili Passetski

Vassili Passetski (vene keeles Василий Михайлович Пасецкий; 15. juuni 1921 Staraja Russa, Novgorodi oblast – 15. juuni 2000) oli vene geograafiaajaloolane.
Vassili Passetski lõpetas Leningradi Riikliku Ülikooli. Kaitsnud ajaloodoktori kraadi.
Ta on töötanud Leningradis Arktika ja Antarktika Teaduslikus Uurimisinstituudis teadusliku sekretärina.
Ta on kirjutanud enam kui 20 raamatut avastusajaloost ja Arktika uurimisest, sealhulgas 1970. aastal Eesti Raamatus ilmunud raamatu "Eestist pärit Arktika-uurijad".
Mahtanalüüs

Mahtanalüüs (ingl volumetric analysis) on keemiline analüüs, kus uuritava komponendi kogus lahuses määratakse ekvivalentse hulga reaktiivi lahuse mahu järgi (tiitrimine) või gaaside segu korral, kus mõõdetakse (ühe) komponendi lahuses neeldumisel (sorptsioonil) saadud gaasi mahu muutus.
Enamasti samastatakse mahtanalüüs tiitrimisega, kuna vajadus gaasisegude mahtanalüüsiks tuleb harva ette.
Christopher Reeve

Christopher D'Olier Reeve (25. september 1952 New York, New Yorgi osariik – 10. oktoober 2004 Mount Kisco, New Yorgi osariik) oli USA filminäitleja, režissöör, produtsent ja stsenarist, tuntud eelkõige Supermani osatäitjana 4 filmis. Samuti on ta osalenud nii seebiooperis kui ka Broadwayl.
Ta tegeles purjetamise, sukeldumise, suusatamise, lendamise, surfamise, jalgrattasõidu, purilennu, mägironimise, pesapalli, tennise ja ratsutamisega. 1995. aastal jäi ta aga hobuse seljast kukkudes kaelast altpoolt halvatuks.
Surnumeri

Kliima

Sademeid langeb 25–50 mm aastas. Alissovi kliimaklassifikatsiooni järgi on Surnumeri troopilise ja lähistroopilise kliimavöötme piiril. Köppeni kliimaklassifikatsiooni järgi kuulub Surnumeri BWh kliimatüübi alla. Seda kliimatüüpi iseloomustab palavus ja vähe sademeid ehk kõrbekliima. Talvel järv ei külmu.

Geoloogia

Surnumeri paikneb Araabia ning Aafrika laama nihkepiiril, mida tuntakse ka akronüümi DST kaudu (Dead Sea Transform), mis tõlkes tähendaks Surnumere transformset murrangut. Murrang on vasakukäeline ehk Araabia laam liigub Aafrika laama suhtes põhja poole. Murrang moodustus Miotseenis. DST ühendab laamadevahelist lahknemispiiri Punases meres orogeense vööndiga ehk kokkusurvevööndiga Türgis. Kaks laama on piki seda piiri üksteise suhtes tänaseks nihkunud 105 kilomeetrit. DST on mõnevõrra sarnane teise kuulsa maismaalise transformse murrangu – San Andrease murranguga, kuid erineb selle poolest, et laamad mitte ainult ei nihku üksteise suhtes, vaid liiguvad pisut ka teineteisest eemale (ilmselt Punase mere basseini laienemisest tulenevate venituspingete mõjul), mis võimaldabki nn lahtitõmbebasseinide (inglise pull-apart basin) tekke. Sellised rombikujulised basseinid moodustavad aheliku piki murrangut ning on Surnumere põhjaks.
Transformsete murrangutega on seotud tugevate, kuid suhteliselt madalafookuseliste maavärinate esinemine. Et tugevat maavärinat pole antud piirkonnas kaua olnud, oletavad seismoloogid selle peatset toimumist. Ka Soodom ja Komorra hävisid geoloogide arvates just maavärina ning võimalik, et sellega seotud pinnase vedeldumise (inglise liquefaction) tagajärjel.

Elustik

Surnumeri on liiga soolane, et seal võiks elada kalad, kuid ta pole siiski päris surnud. Avastatud on ekstremofiilseid baktereid, vetikaid ja arhesid, mis on kohastunud eluks sedavõrd soolases keskkonnas. Sissevoolavate jõgede suudmeis kasvab ka taimi.

Ajalugu

Piibli järgi on Surnumeri ujutanud üle Siddimi oru. Seal asusid Soodom, Gomorra, Adma ja Seboim, kuni nad hävitati põleva väävli sadamisega taevast elanike pattude tõttu.
Riivo Roose

Riivo Roose (sündinud 23. juulil 1987) on eesti orienteeruja ja rogainija.

Haridus

Ta lõpetas 2006. aastal Hugo Treffneri Gümnaasiumi ja 2012. aastal Tartu Ülikooli matemaatika-informaatikateaduskonna arvutiteaduse instituudi tarkvaratehnika eriala ning sai tehnikateaduse magistri kraadi magistritööga "Automated Resource Optimization in Business Processes" ("Automatiseeritud ressursside optimeerimine äriprotsessides").

Sporditulemused

Riivo Roose harrastab rattaorienteerumist ja rogaini.
Osalenud 2012. ja 2014. aasta rattaorienteerumise maailmameistrivõistlustel ja 2015. aasta rattaorienteerumise Euroopa meistrivõistlustel. Parim tulemus 35. koht tavarajal 2014 rattaorienteerumise MMil Poolas Białystokis.
2005. aastal võitis koos Märt Roosaarega meesjuunioride klassis esikoha rogaini Euroopa meistrivõistlustel Nõval. 2014. aastal sai koos Märt Roosaarega rogaini Euroopa meistrivõistlustel Oraval meesvõistkondade seas 8. koha. 2015. aastal tuli Tšehhis Novohradské hory mäestikus koos Sander Mirmega meesvõistkondade klassis rogaini Euroopa meistriks.
Mäeotsa linnamägi

Kirjeldus

Kalevipoja sängi tüüpi linnamägi põhja-lõuna suunas mille pikkus oli 150 m. Linnamäe laius oli 25–30 m, keskmise osa laius oli aga 15 m. Tegemist oli kahest otsast vallidega eraldatud linnamäega. Linnuseõue pindala oli umbes 2500–3000 ruutmeetrit. Vallide kõrgus siseküljel oli 1,5 m ja välisküljel aga 3 m. Vallide ehituseks on kasutatud peamiselt paeplaate ja raudkive. Sellist ehitusmaterjali oli kasutatud ka linnamäe lõuna poolses osas ja mille pikkus on 6 m. Linnuse oletatav kasutusaeg jääb I aastatuhande teise poolde. Linnamägi on praeguseks hävinud 3/4 ulatuses kruusavõtmise pärast. Linnamäge on uuritud 1958. aastal, mille käigus leiti õhukesest kultuurkihist mõned luukillud.

Rahvapärimus

Rahvatraditsioon seostab linnamäge Kalevipojaga. Nimelt olevat mäeseljak olnud Kalevipoja peaaluseks.
Sahha (Jakuutia) Vabariigi riiklik preemia

Sahha (Jakuutia) Vabariigi riiklik preemia on Sahha riiklik auhind, mis määratakse Sahha (Jakuutia) Vabariigi pea seadlusega, tavaliselt vabariigi aastapäevaks – 27. aprilliks. Auhinnaga kaasneb rahaline preemia.
Kokku on Sahhas 15 vabariiklikku preemiat.
Ivan Moskvitin

Ivan Moskvitin (Иван Юрьевич Москвитин; sünni- ja surma-aasta on teadmata) oli vene maadeavastaja ja kasakaataman. Aastal 1639 jõudis ta kasakate salgaga esimese eurooplasena Ohhoota mere äärde. Ta uuris selle rannikut ja Sahhalini lahte.
Arvatavasti oli ta pärit Moskvast.
Ivan Moskvitini järgi sai nime Moskvitini neem Ohhoota mere Lužini lahes.
Väinjärve mõis

Väinjärve mõis (saksa keeles Weinjerven) oli rüütlimõis Koeru kihelkonnas Järvamaal. Nüüdisajal jääb kunagine mõis Järva valda Järva maakonnas.

Ajalugu

Väinjärve mõis rajati 17. sajandi algul ning selle esimeseks omanikuks oli Heinrich Ahnen. 1633 ostis Väinjärve Roosna-Alliku mõisnik Bogislaus von Rosen, kelle järeltulijatele kuulus mõis 1837. aastani, mil selle ostis Ernst von Ungern-Sternberg.
1850. aastal ostis Väinjärve mõisa 85 000 rubla eest Carl Christoph von Baranoff, kes lasi rajada ka mõisa esindusliku peahoone.
Baranoffi tütar abiellus Kodasema mõisniku Moritz Edwin Adelbert von Engelhardtiga, kes äia surres sai uueks mõisaomanikuks.
Engelhardtidele kuulus Väinjärve mõis kuni 1919. aasta võõrandamiseni.

Mõisakompleks

Kahekorruseline historitsistlik peahoone rajati 1860. aastatel. Hoone ühes nurgas paikneb kõrge kaheksatahuline torn. Hoone tagaküljel paikneb lai terrass, mille kivitrepp viib parki, mis omakorda on suunatud Väinjärvele.
Pärast võõrandamist töötas härrastemajas kool. Nüüdisajal on hoone eravalduses.
Säilinud on ka hulk kõrvalhooneid.
Valgma mõis (Risti)

Valgma mõis (saksa keeles Walgma) oli Risti mõisa karjamõis Risti kihelkonnas Harjumaal.
George H. W. Bush

George Herbert Walker Bush [džoodž hööbört uooker buš] (12. juuni 1924 – 30. november 2018) oli Ameerika Ühendriikide poliitik, kes oli aastatel 1989–1993 Ameerika Ühendriikide 41. president.
Oma poliitikukarjääri alustas ta Texase kongresmenina aastatel 1967–1971. Edasi oli ta USA saadik ÜRO-s aastatel 1971–1973. Vabariikliku Rahvusliku Komitee esimehena aastatel 1973–1974 vastutas ta Vabariikliku Partei vara ja kampaaniate korraldamise eest. Aastatel 1974–1976 oli ta USA sidekontori juht Hiinas, 1976–1977 Luure Keskagentuuri peadirektor, 1977–1980 Houstoni Esimese Rahvusvahelise Panga esimees ja 1981–1989 43. USA asepresident Ronald Reagani valitsuses.
Ta oli viimane Teise maailmasõja veteran, kes sai USA presidendiks. Sõja ajal oli ta lendur USA mereväes.
Bush oli 33. kraadi vabamüürlane.

Perekond

Tema isa Prescott Bush oli USA senaator.
George W. H. Bush oli abielus Barbara Bushiga. Neil on neli poega ja kaks tütart, kellest vanem tütar suri 4-aastaselt leukeemiasse.
John Adamsi järel on George Bush teine USA president, kelle poeg (George W. Bush) on saanud USA presidendiks.
Tema teine poeg Jeb Bush oli 1999–2007 Florida kuberner.
Oederan

Linnaosad

Linnaosad on Börnichen, Gahlenz, Görbersdorf, Kirchbach, Schönerstadt, Breitenau ja Lößnitztal.